**Brno hlavní nádraží** je hlavná železničná stanica v Brne na adrese Nádražní 418/1. V prevádzke je od roku 1839 ako jedna z najstarších železničných staníc v Česku aj v Európe. Nachádza sa na Nádražnej ulici, južne od historického centra Brna a prechádza ňou prvý český koridor ((Bratislava –)Lanžhot – Břeclav – Brno – Česká Třebová – Pardubice – Kolín – Praha – Děčín – Dolný Žleb (– Drážďany)). Do stanice ústia trate zo siedmich smerov. Priamo pred stanicou je prestupný uzol brnianskej električkovej dopravy, neďaleko je autobusová stanica Brno-Grand (dielo architekta Bohuslava Fuchsa), autobusová stanica Zvonařka je vzdialená približne 600 m.

Je najväčšou stanicou na Morave, denne na nej nastúpi priemerne 26 000 cestujúcich, spolu s príchodmi je to až 50 000 cestujúcich denne. Zároveň odbaví najviac vlakov na Morave a v Sliezsku, v piatok až 495.

Trate a doprava
---------------

* 240: Brno – Jihlava
* 244: Brno – Hrušovany nad Jevišovkou
* 250: Havlíčkův Brod – Břeclav
* 260: Česká Třebová – Brno
* 300: Brno – Přerov
* 340: Brno – Uherské Hradiště

Brno hlavní nádraží má 10 dopravných koľají a 10 nástupíšť. Stanicu prevádzkuje štátna organizácia Správa železniční dopravní cesty. V stanici má zastávku i SC Slovenská strela z Prahy do Bratislavy.

5. marca 2019 sa na stanici zrazili dva vlaky, 21 cestujúcich sa zranilo. Príčinou mohlo byť prejdenie návestidla rušňovodičom.

Presun
------

V súčasnej dobe sa, vraj z dôvodu rastúcich nárokov na železničnú dopravu v Brne, hovorí o presune stanice na okraj mesta. Súčasné umiestnenie v historickom centre bráni jej rozširovaniu. Magistrát mesta už desiatky rokov presadzuje myšlienku stanicu v rámci nutnej celkovej rekonštrukcie železničného uzla premiestniť na južný okraj centra mesta. Mala by tam vyrásť úplne nová stanica s nástupišťami dĺžky 400 m, ktorá by tiež slúžila ako dominantný prvok novej časti mesta s rozlohou asi 200 ha.

Projekt bol kritizovaný kvôli zhoršeniu pešej dostupnosti centra oproti súčasnému stavu, nedostatočné napojenie na MHD a aj určité technické nedostatky (opätovné zmiešanie osobnej a nákladnej prevádzky). Rôzne skupiny a jednotlivci navrhli alternatívne riešenia: modernizácie, úpravy stanice, odľahčenie vlakoelektričkami, či znovupostavení stanice na súčasnom mieste. Objavil sa aj kompromisný návrh mestskej rýchlodráhy s ponechaním starej stanice na svojom mieste len pre vlaky regionálnej dopravy. Tento návrh bol však v októbri 2009 odmietnutý. Po tomto rozhodnutí sa začalo intenzívnejšie uvažovať o skoršej výstavbe severojužného koľajového okruhu. V októbri 2009 bolo tiež rozhodnuté o pozastavení financovania prestavby železničného uzla Brno na dva roky. V meste na tému presunu stanice prebehlo aj referendum, pričom väčšina hlasujúcich sa vyslovila za zachovanie stanice v centre, ale pre nízky počet hlasujúcich nie je rozhodnutie záväzné. V roku 2010 bolo z dôvodov stabilizácie rozpočtu a zníženiu rozpočtového schodku rozhodnuté o pozastavení aktivít, súvisiacich s presunom stanice.

Podľa hlavného architekta mesta Brna Michala Sedláčka je v roku 2018 drahší variant U řeky: 43 mld. korún, variant Pod Petrovem vychádza na 56 mld. korún a ďalších 25 mld korún má stáť pripojenie vysokorýchlostných tratí. Mesto presadzuje presun stanice. 27. februára 2018 mestské zastupiteľstvo v 31 ku 11 rozhodlo, že hlavná stanica bude presunutá vo variate U řeky.

V júni 2018 vypísal magistrát mesta Brna anketu o názov brnianskeho železničného uzla. Mesto, kraj a ministerstvo dopravy potvrdili umiestnenie stanice v polohe momentálneho Dolního nádraží.

Oprava viaduktu a výluky
------------------------

Počas leta 2013 prebehla oprava viaduktu v susedstve stanice. Od 13. júla do 11. augusta bola výluka medzi hlavným nádražím a Židenicami. Vlaky kategórie EuroCity, expresné vlaky a niektoré rýchliky zastavovali v stanici Brno dolní nádraží. Rýchliky v smere na Prahu (cez Havlíčkův Brod) vychádzali zo stanice Brno-Královo Pole a rýchliky na smer Česká Třebová zo stanice Brno-Slatina.

Galéria
-------

* NástupišteNástupište
* VestibulVestibul
* II. nástupišteII. nástupište
* IV. nástupišteIV. nástupište
* StropStrop
* HalaHala

Referencie
----------

1. ↑  ŠŤÁHLAVSKÝ, Petr. Novodobé železniční katedrály. *ČD pro vás*, 3 2014, roč. 5, čís. 3/2014, s. 54. ISSN 1210-9142.
2. ↑  TASR. V Brne sa na hlavnej stanici zrazili dva vlaky, hlásia zranených. *teraz.sk* (Bratislava: TASR), 2019-03-05. Dostupné online [cit. 2019-03-10].
3. ↑  PROKOPOVÁ, Milada; USTOHALOVÁ, Jana. Nádraží u řeky je levnější a méně rizikové, říká městský architekt Brna. *iDNES.cz* (Praha: MAFRA), 2018-01-09. Dostupné online [cit. 2018-01-27].
4. ↑  KRUTIL, Robin. Zastupitelé Brna rozhodli: Chceme nádraží u řeky a „brněnské metro". *iDNES.cz* (Praha: MAFRA), 2018-02-27. Dostupné online [cit. 2018-02-27].
5. ↑   *Šalingrad či Vídeň-sever. O názvu brněnského nádraží se rozhodne v anketě* [online]. Praha: Česká televize, 2018-06-25, [cit. 2018-06-28]. Dostupné online.
6. ↑  KLEMENTOVÁ, Zuzana. Centrum Brna: měsíc bez vlaků. *5+2 Brno a Brněnsko*, 06 2013, roč. II, čís. 24, s. 2.

Iné projekty
------------

Commons
* Spolupracuj na Commons Commons ponúka multimediálne súbory na tému **Brno hlavní nádraží**

Externé odkazy
--------------

* Oficiálne stránky projektu presunu
* Oficiálne stránky výboru refendá
* Návrh občianskej koalície „Nádraží v centru"
* Návrh Haralda Buschbachera so zavedením vlakoelektričiek
* Kompromisný návrh Josefa Veselého
* Návrh Dr.Ing. Rudolfa Nedvěda a Ing.arch. Josefa Myslivce[nefunkčný odkaz]

Zdroj
-----

*Tento článok je čiastočný alebo úplný preklad článku Brno hlavní nádraží na českej Wikipédii.*


| * z
* d
* u
Železničná trať 250 (Havlíčkův Brod – Kúty) |
| --- |
| 
* Havlíčkův Brod
* Pohledští Dvořáci
* Pohled
* Stříbrné Hory
* Přibyslav zastávka
* Přibyslav
* Ronov nad Sázavou
* Nížkov
* Sázava u Žďáru
* Hamry nad Sázavou
* Žďár nad Sázavou
* Ostrov nad Oslavou
* Laštovičky
* Sklené nad Oslavou
* Křižanov
* Ořechov
* Osová Bítýška
* Vlkov u Tišnova
* Níhov
* Řikonín
* Dolní Loučky
* Tišnov
* Hradčany
* Čebín
* Kuřim
* Česká
* Brno-Řečkovice
* Brno-Královo Pole
* Brno-Lesná
* Brno-Židenice
* Brno hlavní nádraží
* Brno-Horní Heršpice
* Modřice
* Popovice u Rajhradu
* Rajhrad
* Vojkovice nad Svratkou
* Hrušovany u Brna
* Žabčice
* Vranovice
* Pouzdřany
* Popice
* Šakvice
* Zaječí
* Rakvice
* Podivín
* Ladná
* Břeclav
* Lanžhot
* Brodské
* Kúty

 |


| * z
* d
* u
Stanice v Česku označené ako *hlavní nádraží* |
| --- |
| 
* Brno
* Česká Lípa
* Děčín
* Hradec Králové
* Karviná
* Kutná Hora
* Mladá Boleslav
* Nymburk
* Olomouc
* Ostrava
* Pardubice
* Plzeň
* Praha
* Prostějov
* Trutnov
* Ústí nad Labem

 |